[Video] Die waarheid agter volstruis in verkeer | Maroela Media
Die video, wat skynbaar met 'n kamera op die paneelbord van 'n motor in die stad Almaty vasgevang is, wys hoe die volstruis verby die stilstaande motors hardloop. In die agtergrond kan gehoor word hoe die motoris verbaas uitroep. Hoewel baie kykers skepties was oor die egtheid van die video, berig The Daily Mail plaaslike polisie het die voorval ondersoek en probeer vasstel of die beeldmateriaal vervals is.
Dit is die afgelope week wyd op sosiale media gedeel, maar die waarheid agter die oorsprong daarvan het eers Vrydag uitgekom, toe die bankgroep Astana Bank erken het hulle is vir die video verantwoordelik. Die bank het op sy Facebook-blad gesê die video was deel van 'n bemarkingsveldtog en het 'n opvolg-video gedeel waarin hulle wys hoe die oorspronklike video gemaak is.